لکشمی سہگل

لکشمی سہگل یا کپتان لکشمی آزاد ہند فوج کی سرگرم کارکن اور مجاہد آزادی تھیں۔ وہ آزاد ہند سرکار میں وزیرِ امورِ خواتین بھی تھیں۔

 حیات نامہ 
ڈاکٹر لکشمی سہگل کی پیدائش 1914ء کو مدراس میں ہوئی۔ اُن کا والد ڈاکٹر سوامی ناتھن مدراس عدالتِ عالیہ کا مشہور وکیل تھا۔ اور اُن کی والدہ اَمّو کُوٹی (امّو سوامی ناتھن) کیرالا کے پالگھاٹ کی واطن تھی۔
 ابتدائی زندگی 
انھوں نے کم عمری ہی میں ولایتی مصنوعات کا مقاطعہ اور شراب کے تجارتی مراکز کا محاصرہ وغیرہ میں حصّہ لیا۔ غریبوں خصوصاً خواتین کی خدمات کے لیے علمِ طب کی تعلیم حاصل کرنے کا ارادہ کیا۔ اُنھوں نے 1938ء میں مدراس میڈیکل کالج سے ایم بی بی ایس کی ڈگری تفویض کی۔ بعد میں علمِ معالجۂ خواتین اور طب تولید کی تعلیم حاصل کی۔ 1941ء میں سنگاپور گئیں۔ وہاں غریبوں کے لیے کلینک کا آغاز کیا۔ وہاں غریب بھارتی مزدوروں کی تعداد بہت زیادہ تھی۔ 1942ء میں جاپان نے برطانیہ کو مغلوب کیا تو اُنھوں نے جنگ کے زخمیوں کا علاج کیا۔

 آزاد ہند فوج 
1943ء میں سبھاش چندر بوس کی سنگاپور آمد سے وہ آزاد ہند فوج کی کارکن ہوئی۔ سبھاش چندر بوس نے سنگاپور میں جہادِ آزادیٔ ہند کے لیے ایک خواتین دستہ کی تشکیل کا ارادہ کیا۔ لکشمی سہگل نے کلینک کو چھوڑ کر زنانہ دستی کی تشکیل میں سرگرم رہی۔ اس کے بعد سے وہ کپتان لکشمی کے نام سے مشہور ہوئی۔ بیک وقت وہ میدانِ کارزار اور زخمیوں کے علاج میں سرگرم رہی۔ 4 مارچ 1947ء میں برطانوی افواج نے ان کو گرفتار کر کے بھارت لایا گیا۔ برطانوی افواج نے انھیں بری کر دیا۔
اس کے بعد وہ آزاد ہند فوج کے مقید کارکنوں کی رہائی کے لیے کوشاں رہی۔ انھوں نے بھارت گیر دورہ کر کے آزاد ہند فوج کے لیے کام کیا۔
 ذاتی زندگی 
انھوں نے مارچ 1947ء میں آزاد ہند فوج کے سرگرم کارکن کرنل پریم کمار سہگل سے شادی کی۔ اس کے بعد اُنھوں نے کانپور میں سکونت اختیار کی۔
اُن کی بیٹی سبھاشنی علی اشمالی سیاست دان ہے۔
فلم صنعتکار شاد علی اُن کا نواسہ ہے۔
مشور رقاصہ مرنالنی سارابھائی اُن کی بہن ہے۔
 وفات 
19 جولائی 2012ء میں عارضۂ قلب کے سبب اسپتال میں داخل کیا گیا۔ 23 جولائی 2012ء میں کانپور کے اسپتال میں بوقتِ صبح 11:20 کو لکشمی سہگل کا انتقال ہوا۔۔http://epaper.inquilab.com/showtext.aspx?boxid=71120903&parentid=196922&issuedate=24072012&edd123=mumbai

 سیاست 
1971ء میں وہ اشتمالی جماعت ہند (مارکسی) میں شامل ہوئیں۔ اور ایوانِ بالا میں نمائندگی کرتی رہی۔ 1981ء میں بھارت کی سب سے بڑی تنظیمِ خواتین کل ہند جمہوری انجمنِ خواتین کی نائب صدر رہی۔ 2002ء میں عبد الکلام کے خلاف بائیں بازو جماعتوں کی حمایت سے صدرِ جمہوریۂ ہند کا امیدوار رہی۔

 اعزاز 
1998ء میں وہ بھارت کا امتیازی اعزاز پدم وبھوشن سے صدرِ جمہوریۂ ہند کے آر نارائن کے ہاتھوں نوازی گئیں۔
 حوالہ جات 

 بیرونی روابط 

 Lakshmi Sehgal: A life of struggle and sacrifice - by Sambhavika Sharma
 Rediff interview 2002
 The Pioneers: The Pioneers: Dr. Lakshmi Sehgal
 Indian Express Interview: Despite differences, India is one: Captain Laxmi Sehgal


زمرہ:1914ء کی پیدائشیں
زمرہ:2012ء کی وفیات
زمرہ:آزاد ہند فوج کے اہلکار
زمرہ:اتر پردیش کی خواتین سائنس دان
زمرہ:اتر پردیش کے سائنس دان
زمرہ:بیسویں صدی کے بھارتی سائنس دان
زمرہ:بھارتی انقلابی
زمرہ:بھارتی باغی
زمرہ:بھارتی سیاست دان
زمرہ:بھارتی کمیونسٹ
زمرہ:بھارتی ملحدین
زمرہ:بھارتی ہندو
زمرہ:پدم وبھوشن وصول کنندگان
زمرہ:تحریک آزادی ہند
زمرہ:تمل شخصیات
زمرہ:تمل ناڈو کی خواتین سائنس دان
زمرہ:جنگ میں شریک ہندوستانی خواتین
زمرہ:دوسری جنگ عظیم کی بھارتی شخصیات
زمرہ:دوسری جنگ عظیم میں خواتین
زمرہ:سبھاش چندر بوس
زمرہ:عوامی امور میں پدم وبھوشن کے وصول کنندگان
زمرہ:کان پور کی شخصیات
زمرہ:اکیسویں صدی کی بھارتی خواتین سائنس دان
زمرہ:بیسویں صدی کی بھارتی خواتین سائنس دان
زمرہ:تمل ناڈو سے آزادی ہند کے فعالیت پسند
زمرہ:بیسویں صدی کی خواتین اطبا
زمرہ:اکیسویں صدی کی خواتین اطبا
زمرہ:اکیسویں صدی کے بھارتی سائنس دان
زمرہ:بھارت کے صدارتی امیدوار
زمرہ:بیسویں صدی کی بھارتی سیاست دان خواتین
زمرہ:اکیسویں صدی کی بھارتی خواتین سیاست دان
زمرہ:اتر پردیش میں وفات پانے والی شخصیات
زمرہ:وزرائے بھارت
زمرہ:خواتین
زمرہ:بھارتی سیاسی خواتین
زمرہ:بیسویں صدی کے بھارتی سیاست دان
زمرہ:بیسویں صدی کے سیاست دان